
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3211 

28 Νοεμβρίου 2014 


ΑΠΟΦΑΣΕΙ Σ 

Αριθμ. Μ8414.2/06/2014 

Έγκριση Κανονισμού διεξαγωγής υπηρεσίας 
του Πλοηγικού Σταθμού Πειραιά. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη τις διατάξεις: 

1. Της παραγράφου 2 του άρθρου 16 του Ν. 3142/1955 
«Περί Πλοηγικής Υπηρεσίας» (Α'43). 

2. Του από 28/1-26/2/1958 Β.Δ/τος «Περί εκτελέσεως 
του Ν. 3142/55» (Α'44) όπως ισχύει. 

3. Του άρθρου 2 του Α.Ν. 409/1968 «Περί τροποποιήσε- 
ως και συμπληρώσεως των περί πλοηγικής Υπηρεσίας 
διατάξεων». 

4. Τις διατάξεις του Ν.Δ. 477/1968 «Περί Συστάσεως 
Πλοηγικών Σταθμών καθορισμού περιοχής και οργανι¬ 
κής συνθέσεως προσωπικού αυτού» όπως ισχύει. 

5. Του Ν.Δ. 269/1974 «Περί του Πειθαρχικού Δικαίου 
των μονίμων υπαλλήλων της Πλοηγικής Υπηρεσίας» 
όπως ισχύει. 

6. Τον Ν. 4057/2012 (ΦΕΚ 54Α/14-03-2012) «Πειθαρχικό 
Δίκαιο Δημοσίων Πολιτικών Διοικητικών Υπαλλήλων και 
Υπαλλήλων Νομικών Προσώπων Δημοσίου Δικαίου». 

7. Των άρθρων 6 και 9 ΓΚΛ 1 «περί ρυμουλκικών ερ¬ 
γασιών» (Β'336/1993). 

8. Των άρθρων 181 έως 187 του Ν.Δ. 187/1973 «περί 
ΚΔΝΔ» (Α' 161). 

9. Του Π.Δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση Υπηρεσιών» (ΑΊ41), όπως 
ισχύει. 

10. Του άρθρου 64 του Π.Δ. 103/2014 «Οργανισμός 
Υπουργείου Ναυτιλίας και Αιγαίου» (Α' 170). 

11. Την αριθ. πρωτ: Μ 8414.4/3/2014/02-07-2014 Απόφα¬ 
ση ΥΝΑ/ΓΓΛΠΝΕ&ΝΕ/Π.Υ. Ιο «Συγκρότηση Συμβουλίου 
Πλοηγικής Υπηρεσίας (ΣΠΥ)». (τ. Υ.Ο.Δ.Δ. 415/18-07-2014). 

12. Την έγκριση της αριθ. 11/22-10-2014 γνωμοδότησης 
του Συμβουλίου Πλοηγικής Υπηρεσίας καθώς και την 
έγκριση του νέου κανονισμού διεξαγωγής υπηρεσίας 
του Πλοηγικού Σταθμού Πειραιά, όπως τροποποιήθηκε 
από την Υπηρεσία. 

13. Την ανάγκη κατάρτισης νέου κανονισμού διεξαγω¬ 
γής υπηρεσίας του Πλοηγικού Σταθμού Πειραιά για την 
εύρυθμη λειτουργία του. 


14. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε τον Κανονισμό διεξαγωγής υπηρεσίας του 
Πλοηγικού Σταθμού Πειραιά. 

ΚΑΝΟΝΙΣΜΟΣ ΔΙΕΞΑΓΩΓΗΣ 
ΥΠΗΡΕΣΙΑΣ ΠΛΟΗΓΙΚΟΥ ΣΤΑΘΜΟΥ ΠΕΙΡΑΙΩΣ 
ΠΕΡΙΕΧΟΜΕΝΑ 

ΜΕΡΟΣ Α 

ΓΕΝΙΚΕΣ ΔΙΑΤΑΞΕΙΣ 

Αρθρο 01 Ορισμοί συντμήσεων 
Αρθρο 02 Σκοπός 
Αρθρο 03 Ιεραρχία 
Αρθρο 04 Ναυτικό προσωπικό 

ΜΕΡΟΣ Β 

ΔΙΕΞΑΓΩΓΗ ΥΠΗΡΕΣΙΑΣ Π.Σ.Π 

Αρθρο 05 Υπηρεσία φυλακών Π.Σ.Π 
Αρθρο 06 Πρόσληψη - χρησιμοποίηση ρυμουλκών 
κατά τις πλοηγήσεις 
Αρθρο 07 Πλωτά μέσα 
Αρθρο 08 Οχήματα 

Αρθρο 09 Προμήθεια -ανάθεση εργασιών 

Αρθρο 10 Τήρηση βιβλίων 

Αρθρο 11 Γραμματειακή υποστήριξη 

ΜΕΡΟΣ Γ 

ΚΑΘΗΚΟΝΤΑ ΔΙΟΙΚΗΤΟΥ ΚΑΙ ΠΡΟΣΩΠΙΚΟΥ Π.Σ.Π 

Αρθρο 12 Γ ενικές υποχρεώσεις προσωπικού 

Αρθρο 13 Διοικητής Π.Σ.Π 

Αρθρο 14 Υποδιοικητής Π.Σ.Π 

Αρθρο 15 Αρχιπλοηγεύων Φυλακής 

Αρθρο 16 Πλοηγοί φυλακής 

Αρθρο 17 Αποθηκάριος 

Αρθρο 18 Προϊστάμενος κατωτέρου προσωπικού (Ναύ¬ 
κληρος) 

Αρθρο 19 Κυβερνήτες πλοηγίδων 
Αρθρο 20 Προϊστάμενος Μηχανοδηγός 
Αρθρο 21 Μηχανοδηγοί Πλοηγίδων 
Αρθρο 22 Ναύτες (Λεμβούχοι - πρυμνοδέτες) 

ΜΕΡΟΣ Δ 

ΓΕΝΙΚΕΣ ΔΙΑΤΑΞΕΙΣ 

Αρθρο 23 Συμμόρφωση προς τις γενικές διατάξεις 
της ΝΔΑ 

ΜΕΡΟΣ Ε 

ΤΕΛΙΚΕΣ ΔΙΑΤΑΞΕΙΣ 

Αρθρο 24 Ποινικό και πειθαρχικό δίκαιο 
Αρθρο 25 Συμπληρωματικές ρυθμίσεις 
Αρθρο 26 Καταργούμενες διατάξεις 

ΚΑΝΟΝΙΣΜΟΣ 

ΥΠΗΡΕΣΙΑΣ ΠΛΟΗΓΙΚΟΥ ΣΤΑΘΜΟΥ ΠΕΙΡΑΙΑ 
ΜΕΡΟΣ Α 

ΓΕΝΙΚΕΣ ΔΙΑΤΑΞΕΙΣ 
Αρθρο 1 

ΟΡΙΣΜΟΙ ΣΥΝΤΜΗΣΕΩΝ 

α) ΥΝΑ: Υπουργείου Ναυτιλίας και Αιγαίου 
β) ΓΓΛΛΠ &ΝΕ: Γενική Γραμματεία Λιμένων Λιμενικής 
Πολιτικής και Ναυτιλιακών Επενδύσεων 
γ) Π.Υ: Πλοηγική Υπηρεσία 
δ) ΚΛΠ: Κεντρικό Λιμεναρχείο Πειραιώς 
ε) ΚΛΠ: Κεντρικός Λιμενάρχης Πειραιώς 
στ) ΠΣΠ: Πλοηγικός Σταθμός Πειραιώς 
ζ) ΔΠΣΠ: Διοίκηση Πλοηγικού Σταθμού 
η) ΝΔΑ: Ναυτική Διοίκηση Αιγαίου 

Αρθρο 2 
Σκοπός 

Ο παρόν κανονισμός καθορίζει την ιεραρχία, τα κα¬ 
θήκοντα προσωπικού του ΠΣΠ, τις εν'γένει υπηρεσίες 
αυτού, καθώς και τις προβλεπόμενες πειθαρχικές κυ¬ 
ρώσεις. 

Αρθρο 3 
Ιεραρχία 

1. Ο Πλοηγικός Σταθμός Πειραιώς (ΠΣΠ) υπάγεται δι¬ 
οικητικά υπό τις άμεσες διαταγές του Κεντρικού Λιμε¬ 
νάρχη Πειραιώς (ΚΛΠ). 

2. Διοικητής του ΠΣΠ είναι ο εκάστοτε Κεντρικός 
Λιμενάρχης, ο νόμιμος αντικαταστάτης του ή άλλος 
αξιωματικός που ορίζεται με Ημερήσια Διαταγή (ΗΔ) 
από αυτόν. 

3. Υποδιοικητής ορίζεται ο Αρχιπλοηγός του ΠΣΠ με 
αντικαταστάτη του τον αρχαιότερο Πλοηγό. 

Αρθρο 4 

Ναυτικό Προσωπικό 

1) Το ναυτικό προσωπικό αποτελείται από τους: 

Α) Αρχιπλοηγό 

Β) Πλοηγούς 
Γ) Αποθηκάριο 

Δ) Προϊστάμενο κατωτέρου προσωπικού (Ναύκληρο) 

Ε) Κυβερνήτες πλοηγίδων 

Στ) Προϊστάμενο μηχανοδηγών 

Ζ) Μηχανοδηγούς πλοηγίδων 

Η) Ναύτες (λεμβούχοι- πρυμνοδέτες) 

2) Η πιο πάνω σειρά προσδιορίζει και την κατάσταση 
του προσωπικού του ΠΣΠ κατά την ιεραρχική τάξη. 

3) Αρχιπλοηγοί - Πλοηγοί αποτελούν το ανώτερο 
προσωπικό του ΠΣΠ, όλοι οι υπόλοιποι το κατώτερο 
προσωπικό. 

ΜΕΡΟΣ Β 

ΔΙΕΞΑΓΩΓΗ ΥΠΗΡΕΣΙΑΣ ΠΣΠ 
Αρθρο 5 

Υπηρεσία Φυλακών 

1. Η υπηρεσία του Πλοηγικού Σταθμού διεξάγεται κατά 
τρόπο ώστε να είναι δυνατή η απρόσκοπτη και ομαλή 


εκτέλεση των πλοηγήσεων όλο το 24ωρο του έτους 
συμπεριλαμβανομένων Σαββάτων-Κυριακών-Εορτών, 
διεξάγεται δε κατά φυλακές. 

2. Εκτέλεση πλοηγήσεων διενεργείται κατά τη διάρ¬ 
κεια της νύκτας εφόσον οι συνθήκες το επιτρέπουν κατά 
την κρίση του Υποδιοικητή του ΠΣΠ και έγκριση του 
Κεντρικού Λιμενάρχη Πειραιώς ενώ δύναται να μετέχει 
όλο το υπόχρεο προσωπικό. 

3. Οι πινάκες της Υπηρεσίας Φυλακών καταρτίζονται 
από τον Υποδιοικητή σε συνεργασία με τον Ναύκληρο 
και εγκρίνονται από τον Διοικητή. 

4. Δύναται ο ΚΛΠ ή άλλος αξιωματικός να καλεί τον 
Αρχιπλοηγό ή εξειδικευμένο Πλοηγό σε περίπτωση 
έκτακτης ανάγκης. 

Αρθρο 6 

Πρόσληψη-χρησιμοποίηση ρυμουλκού 
κατά τις πλοηγήσεις. 

1. Η χρησιμοποίηση ρυμουλκού είναι υποχρεωτική για 
τα πλοία σύμφωνα με τις εκάστοτε ισχύουσες διατάξεις 
περί ρυμουλκήσεων και τους Κανονισμούς λιμένα. 

2. Ο προσδιορισμός του αριθμού των ρυμουλκών και 
η απαιτούμενη ιπποδύναμη κάθε χρησιμοποιούμενου 
ρυμουλκού κατά την πλοήγηση πλοίου, ανήκει στην αρ¬ 
μοδιότητα του πλοιάρχου του πλοίου, ο οποίος οφείλει 
να λάβει υπόψη τις ανάγκες ασφαλούς ρυμούλκησης και 
ιδιαιτέρως τις ελλικτικές ικανότητες του πλοίου, την 
κατάσταση φόρτωσής του, τις επικρατούσες καιρικές 
συνθήκες και τις εν γένει συνθήκες του λιμένα. 

3. Σε κάθε περίπτωση, ο πλοηγός δεν ευθύνεται για 
πράξεις και παραλήψεις του πλοιάρχου ο οποίος δεν 
λαμβάνει υπόψη τις υποδείξεις και συμβουλές του σε 
ότι αφορά την ασφαλή πλοήγηση του πλοίου. 

Άρθρο 7 
Πλωτά μέσα 

1. Οι πλοηγίδες και γενικά τα βοηθητικά σκάφη του 
Π.Σ.Π. πρέπει να είναι εξωτερικά χρωματισμένα με χρώ¬ 
μα μαύρο με λευκή ζώνη πλάτους 10 εκατ. του μέτρου, 
το άνω όριο της οποίας βρίσκεται δέκα πέντε εκατοστά 
του μέτρου κάτω από το άνω χείλος του περιτόναιου. 
Οι υπερκατασκευές πρέπει να είναι χρωματισμένες με 
χρώμα λευκό. 

2. Η πλοηγίδα όταν κινείται πρέπει να φέρει στην 
πρύμνη την Εθνική Σημαία και στην πρώρα το σήμα της 
Πλοηγικής Υπηρεσίας. 

3. Κατά τη διάρκεια της νύκτας η πλοηγίδα φέρει τα 
από το Διεθνή Κανονισμό προς αποφυγή συγκρούσεως 
πλοίων, κανονισμένα φώτα. 

4. Όλα τα πλωτά μέσα του Π.Σ. πρέπει να είναι κατάλ¬ 
ληλα εφοδιασμένα με τα απαραίτητα πυροσβεστικά - 
σωστικά μέσα. 

5. Η κίνηση των πλωτών μέσων εκτελείται σύμφωνα με 
τις εκάστοτε οδηγίες της Διοίκησης και του Πλοηγού 
υπηρεσίας. 

6. Για την καλή συντήρηση, καθαριότητα και ετοιμότη¬ 
τα των πλωτών μέσων του Π.Σ. ευθύνονται οι εκάστοτε 
έχοντες φυλακή εκ του προσωπικού του Π.Σ. 

7. Τα πλωτά μέσα του Σταθμού επιθεωρούνται τουλά¬ 
χιστον μια φορά κάθε ημερολογιακό έτος από επιτροπή 
η οποία συγκροτείται με απόφαση του Λιμενάρχη και 
στην οποία μετέχει ένας Αξιωματικός Λ.Σ., ένας Πλοηγός 
και ένας Μηχανικός Ε.Ν. ή ένας Μηχανολόγος-Μηχανι- 

κός και συντάσσεται σχετικό πρακτικό, αντίγραφο του 
οποίου υποβάλλεται στο ΥΝΑ/Π.Υ. 

8. Το ελάχιστο πλήρωμα για την κίνηση των πλωτών 
μέσων του Σταθμού καθορίζεται από τη Διοίκηση, ανά¬ 
λογα με τις ανάγκες του Σταθμού σε συνδυασμό με τη 
δύναμη του προσωπικού, επιτρεπόμενης της κίνησης σε 
περίπτωση ανάγκης, με πλήρωμα τον κυβερνήτη εφό¬ 
σον τα χειριστήρια της μηχανής βρίσκονται στο χώρο 
πηδαλιουχίας, έναν Μηχανοδηγό ή άλλως έναν ναύτη 
πρυμνοδέτη που επιτηρούν την ασφαλή αποεπιβίβαση 
του Πλοηγού επί του πλοηγούμενου πλοίου. 

Άρθρο 8 

Οχήματα 

1. Για την κίνηση και τη χρήση των οχημάτων ΠΣΠ 
ισχύουν οι διατάξεις περί χρήσεως και κινήσεως των 
οχημάτων του Δημοσίου και ειδικότερα του Λ.Σ. 

2. Τα οχήματα του ΠΣΠ χρησιμοποιούνται αποκλει¬ 
στικά για την εξυπηρέτηση των υπηρεσιακών αναγκών. 

3. Οδηγοί των Υπηρεσιακών Οχημάτων ΠΣΠ ορίζονται 
από τη ΔΠΣΠ αυτοί από το κατώτερο προσωπικό που 
έχουν τα απαραίτητα προσόντα. 

Άρθρο 9 

Προμήθειες και ανάθεση εργασιών 

1. Οι απαραίτητες για τον εφοδιασμό του Π.Σ.Π. προ¬ 
μήθειες υλικών, σκευών κ.λπ. και η ανάθεση κάθε φύσης 
εργασιών για τις ανάγκες αυτού διενεργούνται σύμφω¬ 
να με τις ισχύουσες σχετικές διατάξεις της Πλοηγικής 
Υπηρεσίας και της νομοθεσίας του κώδικα Δημοσίου 
λογιστικού. Στις προβλεπόμενες επιτροπές προμήθειας 
ή παραλαβής προμηθειών δύναται να συμμετέχουν και 
αξιωματικοί του ΚΑΠ. 

2. Η αίτηση για ενέργεια προμήθειας ή για ανάθεση 
εκτέλεσης εργασίας συντάσσεται εγκαίρως από τον 
ΠΣΠ είναι αιτιολογημένη και συνοδεύεται από αναλυτικό 
προϋπολογισμό της δαπάνης, υποβάλλεται δε μέσω 
του ΚΑΠ στο αρμόδιο τμήμα Π.Υ του ΥΝΑ για έγκριση. 

Αρθρο 10 

Τήρηση βιβλίων- Υπηρεσιακή αλληλογραφία 

1. Στον Π.Σ. τηρούνται τα παρακάτω βιβλία: 

α) Ημερολόγιο απόπλου-κατάπλου πλοίων και λοιπές 
κινήσεις στο οποίο καταχωρούνται τα κατά τη διάρκεια 
των πλοηγήσεων συμβάντα, διάφορα στοιχεία σχετικά 
με τις εκτελέσεις φυλακών και πλοηγήσεων απαραίτητα 
στην Υπηρεσία του Π.Σ.Π., καθώς και οι προβλεπόμενες 
από τις διατάξεις του Κανονισμού αυτού εγγραφές. 

β) Βιβλίο Κίνησης Πλοηγίδων στο οποίο καταχω- 
ρούνται διάφορα στοιχεία σχετικά με τις κινήσεις των 
πλοηγίδων καθώς και μνεία για κάθε αλλαγή φυλακής, 
αναφερομένου στην περίπτωση αυτή αν η πλοηγίδα 
παραδίδεται σε καλή κατάσταση ή υπάρχουν ζημιές που 
προκλήθηκαν κατά τη διάρκεια της φυλακής που έληξε. 

γ) Βιβλίο Παρουσίας Προσωπικού στο οποίο ανα- 
φέρονται οι ώρες προσέλευσης και αποχώρησης του 
προσωπικού του Π.Σ.Π. χωριστά για το ανώτερο και 
κατώτερο προσωπικό. 

δ) Βιβλίο Απογραφής στο οποίο καταχωρούνται κατά 
τις εκάστοτε διαταγές του Υ.Ν.Α. τα κάθε φύσης απο- 
γραφόμενα είδη του Π.Σ.Π. 

ε) Βιβλίο Υλικών Αποθήκης στο οποίο αναφέρεται η 
κίνηση των αναλωσίμων υλικών και ανταλλακτικών που 
βρίσκονται στην αποθήκη του Π.Σ.Π. 


Εκ των παραπάνω βιβλίων τα με στοιχεία (α) και (β) 
προσκομίζονται κάθε Παρασκευή, το (γ) καθημερινά και 
τα λοιπά μία φορά το μήνα στον Διοικητή για θεώ¬ 
ρηση. Την ευθύνη για την τήρηση των βιβλίων έχουν 
οι οριζόμενοι από το προσωπικό του Π.Σ.Π. κατά τις 
ειδικότερες διατάξεις του παρόντος Κανονισμού με δ/ 
γή του Διοικητή. 

2. Δεν αποκλείεται η τήρηση και άλλων εκτός των 
αναφερομένων στην προηγούμενη παράγραφο βιβλίων, 
τα οποία ήθελαν κριθεί αναγκαία για την καλύτερη πα¬ 
ρακολούθηση της διεξαγωγής της υπηρεσίας του Π.Σ.Π. 

3. Η υπηρεσιακή αλληλογραφία του Π.Σ.Π. διεκπεραιώ- 
νεται δια της Γραμματείας του Κεντρικού Λιμεναρχείου. 

Άρθρο 11 
ΓΡΑΜΜΑΤΕΙΑ 

1. Γ ια την τήρηση αρχείου, τη διεκπεραίωση της αλλη¬ 
λογραφίας, τη διαδικασία βεβαίωσης Πλοηγικών δικαι¬ 
ωμάτων και για την εκτέλεση πάσης φύσεως εργασιών 
γραφείου, λειτουργεί Υπηρεσία Γ ραμματείας. 

2. Το απασχολούμενο Πολιτικό προσωπικό διέπεται 
από τις διατάξεις του Δημοσιοϋπαλληλικού κώδικα ενώ 
το προσωπικό του ΑΣ από τις αντίστοιχες του Λ.Σ. 

3. Η διεκπεραίωση της Αλληλογραφίας γίνεται δια 
της Κεντρικής Γ ραμματείας του ΚΑΠ. 

4. Ο ΠΣΠ αλληλογραφεί απευθείας με άλλες επί θε¬ 
μάτων Υπηρεσίες σύμφωνα με τις εκάστοτε ισχύουσες 
εντολές του ΚΑΠ. 

ΜΕΡΟΣ Γ 

ΚΑΘΗΚΟΝΤΑ ΠΡΟΣΩΠΙΚΟΥ Π.Σ.Π. 

Αρθρο 12 

Γ ενικές υποχρεώσεις Προσωπικού Π.Σ.Π. 

1. Το προσωπικό του Π.Σ.Π. οφείλει να εκτελεί με 
επιμέλεια τα από τον παρόντα κανονισμό οριζόμενα 
καθήκοντά του καθώς επίσης να υπακούει και εκτελεί 
με προθυμία και επακριβώς τις διαταγές και οδηγίες 
που δίνονται αρμοδίως και νομίμως σ' αυτόν, από τους 
Ιεραρχικά Προϊσταμένους του. 

2. Τα καθήκοντα του προσωπικού του Π.Σ.Π. καθορίζο¬ 
νται ενδεικτικά από τον παρόντα κανονισμό, μπορεί δε ο 
Διοικητής και ο Υποδιοικητής να αναθέτει στο προσωπι¬ 
κό την εκτέλεση άλλων, συναφών προς την ειδικότητά 
του καθηκόντων, τα οποία κρίνονται ως απαραίτητα για 
την καλύτερη διεκπεραίωση της υπηρεσίας. 

3. Το προσωπικό του Π.Σ.Π. πρέπει να προσέρχεται 
κανονικά κατά τις εκάστοτε καθορισμένες ώρες έναρ¬ 
ξης εργασίας ή φυλακής, αναχωρεί δε μετά το πέρας 
της εργασίας ή της φυλακής. 

Η ώρα προσέλευσης και αναχώρησης θα βεβαιώνε¬ 
ται με την υπογραφή εκάστου από το προσωπικό στο 
βιβλίο παρουσίας που προβλέπεται στο άρθρο 8 του 
κανονισμού αυτού. 

4. Απαγορεύεται η χωρίς άδεια του Διοικητή - Υπο¬ 
διοικητή απουσία από την Υπηρεσία του προσωπικού 
Π.Σ.Π. χωρίς δικαιολογημένη αιτία. 

Επίσης απαγορεύεται η κατά τη διάρκεια των ωρών 
φυλακής αποχώρηση, για αιτία άλλη πλην της εκτέλεσης 
υπηρεσίας, χωρίς την έγκριση του πλοηγού φυλακής. 

5. Όλο το απασχολούμενο στην περιοχή δικαιοδοσίας 
προσωπικό του Π.Σ.Π. οφείλει να συμμορφώνεται προς 
τις διατάξεις του Κανονισμού Λιμένος, των παραρτη¬ 
μάτων αυτού και των διαταγών της Λιμενικής Αρχής 

και να ακολουθεί τις συναφείς προς την εκτέλεση των 
διαταγών αυτών υποδείξεις των Λιμενικών Οργάνων. 

6. Καθένας από το προσωπικό του Π.Σ.Π. οφείλει να 
συμπεριφέρεται με ευγένεια προς κάθε άμεσα ή έμμεσα 
σχετιζόμενο με την πλοήγηση πλοίων ή οπωσδήποτε 
συναλλασσόμενο με την υπηρεσία. 

Αιτήματα ιδιωτών μη συμβιβαζόμενα προς τις υφιστά¬ 
μενες διατάξεις και κανονισμούς ή απρεπής συμπερι¬ 
φορά αυτών σε οποιοδήποτε από το προσωπικό του 
Π.Σ.Π. πρέπει να αναφέρονται το ταχύτερο, ιεραρχικά 
στον Διοικητή για την από αυτόν λήψη των προσηκό¬ 
ντων μέτρων. 

7. Απαγορεύεται η προσέλευση προς ανάληψη υπηρε¬ 
σίας σε κατάσταση μέθης, η χρήση οινοπνευματωδών 
ποτών κατά τη διάρκεια της υπηρεσίας και η χαρτο¬ 
παιξία ή άλλα τυχερά παίγνια. 

8. Απαγορεύεται η αποδοχή ή απαίτηση δώρου ή αμοι¬ 
βής για προσφερθείσες ή μέλλουσες να προσφερθούν 
υπηρεσίες. 

9. Το προσωπικό του Π.Σ.Π. κατά τις ώρες της υπηρε¬ 
σίας του υποχρεούται να φέρει ευπρεπώς την κανονι¬ 
σμένη γί αυτό στολή. 

10. Κάθε ένας από το προσωπικό του Π.Σ.Π. υποχρε- 
ούται να αναφέρεται ιεραρχικά προς τον Διοικητή του 
Σταθμού για την ικανοποίηση των αιτημάτων του ή 
υποβολή παραπόνων. 

11. Το προσωπικό του Π.Σ.Π οφείλει να τηρεί με ακρί¬ 
βεια τις διατάξεις περί Πλοηγικής Υπηρεσίας και του 
Δημοσιοϋπαλληλικού κώδικα όπως ισχύουν κάθε φορά. 

Άρθρο 13 
Διοικητής 

1. Ο Διοικητής προίσταται του προσωπικού του Π.Σ. 

Ειδικότερα: 

α) Είναι υπεύθυνος για την εφαρμογή αυτού του Κα¬ 
νονισμού και την προς τις διατάξεις αυτού συμμόρφωση 
όλων των υπόχρεων. 

β) Εποπτεύει την ακριβή εφαρμογή της περί Πλοη¬ 
γικής Υπηρεσίας ισχύουσας νομοθεσίας σε ότι αφορά 
τη λειτουργία του Π.Σ., των διατάξεων του Κανονισμού 
λιμένα και των παραρτημάτων αυτού σε σχέση προς 
τη διεξαγωγή των πλοηγήσεων και όλων γενικά των 
συναφών διαταγών ή οδηγιών των προϊσταμένων του 
Π.Σ. υπηρεσιών. 

γ) Παρέχει τις δέουσες οδηγίες και κατευθύνσεις για 
την εύρυθμη διεξαγωγή της υπηρεσίας του Π.Σ.Π. ενημε¬ 
ρώνεται δε συνεχώς από τον Υποδιοικητή ή τον πλοηγό 
υπηρεσίας για τα πόσης φύσεως θέματα ή συμβάντα 
σχετικά προς τις πλοηγήσεις, τη διοίκηση και συμπε¬ 
ριφορά του προσωπικού και γενικά για τη λειτουργία 
του Π.Σ.Π. 

δ) Ενημερώνεται για την εισερχόμενη στον Π.Σ.Π. αλ¬ 
ληλογραφία παρέχει οδηγίες για την εκτέλεση των από 
αυτή απορρεουσών ενεργειών και υπογράφει τα σχετικά 
με τον Π.Σ.Π. εξερχόμενα έγγραφα. 

ε) Θεωρεί κατά τα χρονικά διαστήματα, που έχουν 
ορισθεί απ' αυτόν, όλα τα βιβλία που αναφέρονται στο 
άρθρο 10 του Κανονισμού αυτού, ώστε να ενημερώνεται 
τακτικά για το περιεχόμενό τους. 

στ) Επιλαμβάνεται προσωπικά για κάθε παράπονο 
στρεφόμενο κατά του Π.Σ.Π. ή του προσωπικού αυτού 
καθώς και για κάθε παράβαση του προσωπικού. 

ζ) Παρακολουθεί την καλή εφαρμογή της διαδικασίας 


που καθορίζεται με το άρθρο 7 του παρόντα Κανονι¬ 
σμού για τη διενέργεια προμηθειών ή ανάθεση εργασιών 
του Π.Σ.Π. 

η) Εγκρίνει τις αιτήσεις του Π.Σ.Π. για προμήθειες ή 
ανάθεση εκτέλεσης εργασίας. 

θ) Εγκρίνει τις άδειες του προσωπικού Π.Σ.Π. (κανο¬ 
νικές, προφορικές) σύμφωνα με τις ανάγκες της Υπη¬ 
ρεσίας. 

Αρθρο 14 
Υποδιοικητής 

1. - Υποδιοικητής είναι υπεύθυνος έναντι του Διοικητού 
για την εύρυθμη λειτουργία και καλή διεξαγωγή της 
υπηρεσίας του Π.Σ. 

Ειδικότερα: 

α) Εκτελεί ταχέως και με επιμέλεια τις διαταγές του 
Λιμενάρχη για κάθε θέμα που σχετίζεται με τα καθήκο¬ 
ντα που του έχουν ανατεθεί με τον παρόντα κανονισμό. 

β) Υποχρεούται στην ακριβή εφαρμογή των περί 
Πλοηγικής Υπηρεσίας διατάξεων, των διατάξεων του 
Κανονισμού αυτού, των σχετικών με τις πλοηγήσεις 
διατάξεων του Κανονισμού Λιμένος και των παραρτη¬ 
μάτων αυτού καθώς και κάθε άλλης σχετικής διαταγής 
του Λιμενάρχη. 

γ) Εποπτεύει την καλή εκτέλεση των καθηκόντων του 
προσωπικού του Π.Σ.Π. που καθορίζονται με τον πα¬ 
ρόντα Κανονισμό και ελέγχει αν αυτά εκτελούνται με 
ακρίβεια και ευπρέπεια. 

δ) Ορίζει μετά την έγκριση του Διοικητή, τις φυλακές 
και τις ώρες εργασίας του προσωπικού του Π.Σ.Π. και 
ρυθμίζει τον τρόπο διεξαγωγής της υπηρεσίας φυλακών 
και της ημερήσιας εργασίας. 

ε) Ελέγχει την κανονική προσέλευση και αναχώρηση 
του προσωπικού και είναι υπεύθυνος για την καλή τή¬ 
ρηση του βιβλίου παρουσίας. 

στ) Είναι υπεύθυνος για την τήρηση του βιβλίου απο- 
γραφής και την καταγραφή σ'αυτό των επίπλων, σκευ¬ 
ών, μονίμων και φορητών συσκευών επικοινωνίας (Ν/ΗΡ), 
λοιπών οργάνων και γενικά όλων των απογραφομένων 
ειδών του Π.Σ.Π. 

Επίσης μεριμνά για τη διαφύλαξη σε καλή κατάσταση 
όλων των εν λόγω ειδών. 

ζ) Παρακολουθεί την καλή τήρηση του βιβλίου υλικών 
αποθήκης και την κατανάλωση των αναλωσίμων υλικών 
και παρέχει οδηγίες για την κατάλληλη και μετά φει- 
δούς χρησιμοποίηση αυτών. 

η) Μεριμνά για την έγκαιρη αίτηση έγκρισης προμήθει¬ 
ας υλικών προς ανανέωση της αποθήκης του Π.Σ. ώστε 
ουδεμία ανωμαλία να παρουσιάζεται στην καλή συντή¬ 
ρηση του Κτιρίου Π.Σ.Π. και των πλωτών μέσων αυτού. 

θ) Εποπτεύει για την καθαριότητα και συντήρηση τόσο 
του Κτιρίου του Π.Σ.Π. όσο και των πλωτών μέσων αυτού 
και λαμβάνει τα προς τούτο επιβαλλόμενα μέτρα. 

ι) Μελετά τα ενδεδειγμένα μέτρα προς βελτίωση των 
συνθηκών λειτουργίας του Π.Σ.Π. εργασίας προσωπικού 
καθώς και της συντήρησης και φύλαξης των πλωτών 
μέσων και του λοιπού υλικού γενικά, εισηγούμενος αυτά 
αρμοδίως. 

ια) Δεν μετέχει των φυλακών ενώ δύναται να διενεργεί 
πλοηγήσεις πλοίων όταν κατά την κρίση του απαιτείται. 

2. Ο Υποδιοικητής μεριμνά για την κατάλληλη εκπαί¬ 
δευση όλου του κατώτερου προσωπικού του Πλοηγικού 
Σταθμού ανεξαρτήτως ειδικότητας στη διακυβέρνηση 
των πλωτών μέσων του Σταθμού, στον έλεγχο καλής 

λειτουργίας των μηχανών του και τη συνήθη συντήρησή 
τους σύμφωνα με τις οδηγίες των κατασκευαστών, ώστε 
σε περίπτωση έκτακτης ανάγκης καθένας να μπορεί 
να εκτελεί και καθήκοντα οποιοσδήποτε άλλης ειδι¬ 
κότητας. 

Αρθρο 15 

Αρχιπλοηγεύων Φυλακής 

α) Ο Αρχιπλοηγεύων φυλακής εκτελεί υπηρεσία στο 
θάλαμο ελέγχου κίνησης πλοηγούμενων πλοίων του 
ΠΣΠ κατά τη διάρκεια της οποίας πρέπει να είναι κάθε 
στιγμή έτοιμος να προσφέρει τις υπηρεσίες του στα υπό 
πλοήγηση πλοία. Προς τούτο οφείλει να συμμορφώνεται 
πλήρως με τις διαταγές και οδηγίες που δίδονται σ' 
αυτόν από τη ΔΠΣΠ, ευθύνεται δε για κάθε από υπαιτι- 
ότητά του απώλεια πλοηγικών δικαιωμάτων συνεπεία μη 
έγκαιρης παροχής απ' αυτόν των πλοηγικών υπηρεσιών 
που του ζητήθηκαν. 

β) Προΐσταται της φυλακής και ευθύνεται για την 
ομαλή διεξαγωγή αυτής και ελέγχει την εκτέλεση των 
πλοηγήσεων συμμορφούμενος με τις διατάξεις του 
Κανονισμού αυτού και τις διαταγές και οδηγίες που 
λαμβάνει από την ΔΠΣΠ. 

γ) Ελέγχει την κανονική προσέλευση, παραμονή και 
αναχώρηση του προσωπικού που ανήκει στη φυλακή 
του και αναγράφει τις τυχόν παρατηρήσεις του στο 
βιβλίο παρουσίας προσωπικού. 

δ) Ρυθμίζει την κίνηση των προς πλοήγηση πλοίων 
κατά τη διάρκεια της φυλακής του, έχοντας πάντοτε 
υπόψη του ότι απαγορεύεται η καθυστέρηση πλοήγησης 
πλοίων και κυρίως Κρουαζιερόπλοιων, Επιβατηγών Του¬ 
ριστικών, Πολεμικών του Π.Ν. ως και ξένων Κρατών και 
άλλων ιδιαζούσης σημασίας πλοίων, δίνοντας πάντοτε 
σ' αυτά προτεραιότητα πλοήγησης. 

ε) Είναι υπεύθυνος, κατά τη διάρκεια της φυλακής του, 
για την καλή λειτουργία των Τηλεφωνικών - Ραδιοτη¬ 
λεφωνιών συσκευών επικοινωνίας Ν/ΗΡ -Ραδιοηλεκτρο¬ 
νικών βοηθημάτων του Π.Σ. οι οποίες τηρούν φυλακή 
ακρόασης όλο το 24ωρο. 

Αρθρο 16 

ΚΑΘΗΚΟΝΤΑ ΠΛΟΗΓΟΥ ΦΥΛΑΚΗΣ 
1. Ο πλοηγός υποχρεούταί: 

α) Να πλοηγεί τα πλοία καθ’ όλη τη διάρκεια της ημέ¬ 
ρας ή της νύκτας και να συμμορφώνεται με τις εντολές 
του Αρχιπλοηγεύοντος φυλακής. 

β) Κατά την άφιξη των πλοίων να εξέρχεται από το λι¬ 
μάνι σε αρκετή απόσταση (εφόσον οι καιρικές συνθήκες 
το επιτρέπουν) για πλοήγηση αυτών και να εγκαταλείπει 
αυτά μετά το τέλος της πλοήγησης η οποία θεωρείται 
περαιωμένη από τη στιγμή που το πλοίο αγκυροβολήσει, 
πρυμνοδετήσει ή παραβάλει με ασφάλεια. 

γ) Κατά την αναχώρηση των πλοίων να εγκαταλείπει 
αυτά στην ανοικτή θάλασσα σε θέση μακριά από κάθε 
κίνδυνο (κίτρινο σημαντήρα). Εάν λόγω υπερβολικής 
κακοκαιρίας, η εκτός του σημείου αποβίβασης του πλο¬ 
ηγού είναι αδύνατη ή προκαλείται απ' αυτήν άμεσος 
κίνδυνος για την ασφάλεια του πλοίου ή τη ζωή του 
πλοηγού, επιτρέπεται κατόπιν προηγούμενης συνεν¬ 
νόησης με τον πλοίαρχο του πλοηγούμενου πλοίου, η 
αποβίβαση του πλοηγού λίγο πριν την έξοδο του πλοίου 
από την προκαθορισμένη θέση κατόπιν συνεννόησης με 
το νΤδ και τον Αρχιπλοηγεύοντα φυλακής. 

Εφόσον ο Πλοίαρχος δεν συμφωνεί με την αποβίβαση 


αυτή το πλοίο παραμένει στο λιμένα μέχρι την καλυτέ¬ 
ρευση των καιρικών συνθηκών. 

δ) Εάν διαπιστώσει ότι η κατάσταση του πλοίου λόγω 
υπερφορτώσεως ή αντικανονικής φόρτωσης ή ύπαρξης 
εύφλεκτων για τα οποία δεν έχει λάβει γνώση ο Π.Σ.Π. 
ή από άλλη αιτία μπορεί να καταστήσει την πλοήγηση 
αυτού επικίνδυνη και να θέσει σε κίνδυνο την ασφάλεια 
του λιμένα ή των πλοίων που ελλιμενίζονται ή κινούνται 
μέσα σ' αυτόν, να ζητά επειγόντως και πριν την εκτέ¬ 
λεση της πλοήγησης τις οδηγίες της Λιμενικής Αρχής 
με τις οποίες πρέπει να συμμορφώνεται. 

ε) Να υποδεικνύει στον Πλοίαρχο το σβήσιμο όλων 
των περιττών φώτων κατά την είσοδο και έξοδο του 
πλοίου καθώς και τη λήψη των μέτρων που επιβάλλονται 
από τους υπάρχοντες κανονισμούς και την έπαρση των 
σημάτων των σχετικών με την πλοήγηση, αγκυροβολιά, 
πρυμνοδέτηση ή παραβολή των πλοίων. 

στ) Να παρέχει στον Πλοίαρχο τις αναγκαίες ή αι- 
τούμενες απ' αυτόν πληροφορίες ή οδηγίες σχετικά με 
τις διατάξεις του Κανονισμού Λιμένος και των παραρ¬ 
τημάτων αυτού, των υγειονομικών διατάξεων και του 
Κανονισμού αυτού. 

ζ) Να αναφέρει το ταχύτερο προς τη Λιμενική Αρχή 
(\/Τδ) και να ζητεί οδηγίες για κάθε περίπτωση άρνησης 
πλοιάρχου προς συμμόρφωση στην απ’ αυτόν υποδει¬ 
κνυόμενη θέση αγκυροβολιάς, πρυμνοδέτησης ή παρα¬ 
βολής του πλοίου ή προς τις διατάξεις του Υγειονομικού 
Κανονισμού, του Κανονισμού Λιμένος ή υπάρχουσες 
ειδικές διατάξεις της Λιμενικής Αρχής. 

η) Να συμμορφώνεται με τις διατάξεις του άρθρου 5 
του παρόντα Κανονισμού. 

θ) Να αναφέρει στον Υποδιοικητή ή στον Αρχιπλοη- 
γεύοντα Φυλακής και σε επείγουσα ανάγκη απευθείας 
στη Λιμενική Αρχή (\/Τδ) για κάθε εμπόδιο για τη ναυ¬ 
σιπλοΐα που ήθελε υποπέσει στην αντίληψή του, για 
τυχόν άγκυρες που έχουν εγκαταλειφθεί από πλοίο, για 
μεταβολή του βυθού ή μετατόπιση σημαντήρων και γε¬ 
νικά για κάθε παρατηρούμενη ανωμαλία στη ναυσιπλοΐα. 

ι) Να ειδοποιεί το ταχύτερο τη Λιμενική Αρχή για κάθε 
περίπτωση σοβαρού ναυτικού ατυχήματος ή άλλου ανώ¬ 
μαλου θαλάσσιου συμβάντος το οποίο ήθελε υποπέσει 
στην αντίληψή του. 

ια) Εφόσον διαπιστώσει ότι οποιοδήποτε ορατό πλοίο 
ακολουθεί επικίνδυνη πλεύση ή διατρέχει κίνδυνο ή ζητά 
βοήθεια να πλησιάζει τούτο και να προσφέρει τις υπη¬ 
ρεσίες του. 

ιβ) Με την επιστροφή του στον Π.Σ.Π. να προβαίνει 
στην καταχώρηση στο ημερολόγιο κατάπλου και από¬ 
πλου πλοίων της γενόμενης πλοήγησης κάνοντας ιδιαί¬ 
τερη μνεία για τα κατά την πλοήγηση συμβάντα. 

Γ ια τα συμβάντα αυτά ή τις παρατηρήσεις του πρέ¬ 
πει να αναφέρει και εγγράφως συντάσσοντας γί αυτό 
ιδιαίτερο δελτίο και να θεωρείται από τον Υδπο/τή του 
Π.Σ.Π. και τον Λιμενάρχη αυθημερόν. 

2. Ο πλοηγός υπηρεσίας πρέπει να εκτελεί την υπη¬ 
ρεσία του σοβαρά, ψύχραιμα και χωρίς νευρικότητα 
ή φωνασκίες. Οφείλει να συμπεριφέρεται ευπρεπώς 
προς τους πλοιάρχους των πλοίων, να είναι καθαρός, 
ευπαρουσίαστος και αξιοπρεπής φέροντας την κεκα- 
νονισμένη ενδυμασία (στολή). Οφείλει ακόμα να αξιεί 
την ίδια απολύτως ευπρεπή συμπεριφορά και από το 
κατώτερο προσωπικό του Π.Σ. απαγορεύοντας σ' αυτό 
την άνοδο επί του πλοηγούμενου πλοίου. 

Κάθε παράλειψη συμμόρφωσης του κατώτερου προ¬ 
σωπικού προς τις πιο πάνω υποχρεώσεις του ή προς 
οδηγίες που δίδονται από τον πλοηγό Υπηρεσίας κατά 
την εκτέλεση της υπηρεσίας ή προς καθήκοντα αυτού 
κατά τις πλοηγήσεις πρέπει να αναφέρεται από τον 
πλοηγό Υπηρεσίας προς τον Υποδιοικητή ή τον Διοι¬ 
κητή, εγγράφως για την επιβολή κυρώσεων. 

3. Ο πλοηγός υπηρεσίας παραμένει επί του πλοίου 
τον απαραίτητο για την εκτέλεση της υπηρεσίας του 
χρόνου αμέσως μετά το τέλος του οποίου επιστρέφει 
στον Π.Σ.Π. Εάν λόγω αναβολής του απόπλου ή άλλης 
αιτίας οφειλόμενης στο πλοίο ο πλοηγός αναγκασθεί 
να παραμείνει αργός μέσα σ’ αυτό, ενημερώνει για την 
καθυστέρηση αυτή τον Αρχιπλοηγό - πλοηγό Υπηρεσίας 
τη Λιμενική Αρχή (\/Τ3) ο οποίος αποφασίζει για την 
περαιτέρω παραμονή του πλοηγού επί του πλοίου και 
της πλοηγίδος πλησίον αυτού. Στις περιπτώσεις αυτές 
ο χρόνος της προ του απόπλου παραμονής του πλοη¬ 
γού επί του πλοίου λογίζεται κατά τον υπολογισμό των 
πλοηγικών δικαιωμάτων ως υπερωρία. Η αδικαιολόγητη 
πρόσκληση πλοηγού για την πλοήγηση πλοίου σε χρό¬ 
νο πολύ ενωρίτερα του ορισμένου απαγορεύεται και 
κοστολογείται ως αδικαιολόγητη υπερωρία. 

4. Όταν πλοίο υπό πλοήγηση δεν είναι υγειονομικά 
ελεύθερο ο πλοηγός δεν επιβαίνει σ' αυτό αλλά το 
οδηγεί με την πλοηγίδα σε οριζόμενο από την Λιμενι¬ 
κή - Αρχή (\/Τ5) σημείο τηρουμένων σε κάθε περίπτωση 
των Υγειονομικών Κανονισμών ή των διατάξεων του 
Κανονισμού Λιμένα. 

Άρθρο 17 
ΑΠΟΘΗΚΑΡΙΟΣ 

1. Ο αποθηκάριος τελεί από τις άμεσες διαταγές της 
ΔΠΣΠ και ορίζεται από το κατώτερο προσωπικό σύμ¬ 
φωνα με τα προσόντα που διαθέτει ύστερα από πρό¬ 
ταση του Υποδιοικητή Π.Σ.Π και μετά από έγκριση του 
Διοικητή, είναι δε υπεύθυνος για την κανονική φύλαξη, 
παράδοση, καλή συντήρηση και κανονική ανάλωση όλων 
των υλικών του ΠΣΠ και των πλωτών του μέσων. 

2. Ο αποθηκάριος υποχρεούται να μεριμνά για τη δια¬ 
τήρηση των αποθηκών του ΠΣΠ σε καλή κατάσταση, για 
τη διευθέτηση και ασφάλιση των υλικών, να εφαρμόζει 
όλα τα προβλεπόμενα μέτρα προς πρόληψη πυρκαγιάς 
ή ατυχήματος. 

3. Εκτελεί υπηρεσία γραφείου σχετική με το αντικεί¬ 
μενο που έχει επιφορτιστεί. 

4. Υποχρεούται σε τακτική τήρηση των βιβλίων αναλω¬ 
σίμων υλικών αποθήκης και απογραφής ΠΣΠ τα οποία 
προσκομίζει για θεώρηση στη ΔΠΣΠ. 

5. Ο αποθηκάριος εκτελεί ημερήσια εργασία. 

Άρθρο 18 

ΠΡΟΪΣΤΑΜΕΝΟΣ ΚΑΤΩΤΕΡΟΥ ΠΡΟΣΩΠΙΚΟΥ 
(ΝΑΥΚΛΗΡΟΣ) 

1. Με απόφαση του Διοικητή κατόπιν εισήγησης του 
Υποδιοικητή ορίζεται ένας εκ των κυβερνητών με κριτή¬ 
ριο την αρχαιότητα την εμπειρία τη γνώση της ναυτικής 
τέχνης και τις διοικητικές ικανότητες, σαν Ναύκληρος. 

2. Ο Ναύκληρος ασχολείται με τον έλεγχο συντή¬ 
ρησης των πλωτών μέσων, του εξαρτισμού τους, την 
καθαριότητα και το δεξαμενισμό τους, με τον έλεγχο 


των κτιριακών εγκαταστάσεων του ΠΣΠ, τον εξαρτισμό 
του και την καθαριότητά του. 

3. Είναι υπεύθυνος για τις φυλακές του κατώτερου 
προσωπικού και φροντίζει για την ομαλή διεξαγωγή 
τους. 

4. Τηρεί το βιβλίο παρουσίας κατώτερου προσωπικού 
και το προσκομίζει για θεώρηση στον Υποδιοικητή και 
Διοικητή. 

5. Κατά την κρίση του και όποτε του ζητηθεί από τον 
Υποδιοικητή εκτελεί Υπηρεσία Κυβερνήτη. 

6. Σε συνεργασία με τον Υποδιοικητή εκτελεί γυμνάσια 
πυρκαγιάς - εγκατάλειψης με το προσωπικό των πλοη- 
γίδων και επιφορτίζεται της εκπαίδευσής των. 

Αρθρο 19 

Κυβερνήτες πλοηγίδων 

1. Οι κυβερνήτες πλοηγίδων είναι υπεύθυνοι για την 
καλή και ασφαλή διακυβέρνηση, την καλή συντήρηση 
και εμφάνιση της πλοηγίδος στην οποία επιβαίνουν. 
Επίσης μεριμνούν όπως η πλοηγίδα έχει πλήρη και σε 
καλή κατάσταση τα εξαρτήματα και εφόδιά της για 
άμεση και ασφαλή χρήση. 

2. Οι κυβερνήτες υπακούουν στις εντολές του Αρχι- 
πλοηγεύοντος φυλακής σχετικά με τις κινήσεις των 
πλοηγίδων και την προτεραιότητα αυτών, μεριμνούν 
για τη σωστή τήρηση του ημερολογίου κινήσεων της 
πλοηγίδος και τη συμπλήρωσή του σύμφωνα με το άρ¬ 
θρο 10, του κανονισμού αυτού. 

3. Οι κυβερνήτες μετέχουν στις φυλακές σύμφωνα με 
τον καταρτιζόμενο σχετικά πίνακα ή εκτελούν ημερήσια 
εργασία συντήρησης των πλωτών μέσων κάθε φορά 
που ορίζονται από τον Υποδιοικητή. 

Άρθρο 20 

Προϊστάμενος μηχανοδηγός 

1. Προΐσταται του συνεργείου συντήρησης των μηχα¬ 
νών των πλοηγίδων του ΠΣΠ και υποβοηθείται από έναν 
βοηθό ο οποίος είναι και αντικαταστάτης του. 

2. Ορίζεται όπως και ο βοηθός του από τον Διοικητή 
κατόπιν εισήγησης του Υποδιοικητή κατά αρχαιότητα, 
ο οποίος διαθέτει τεχνική και θεωρητική κατάρτιση. 

3. Εκτελεί εργασίες συντήρησης και επισκευής βλα¬ 
βών των κινητήρων των πλωτών μέσων του ΠΣΠ με 
τη βοήθεια του προσωπικού μηχανής στα πλαίσια των 
τεχνικών δυνατοτήτων του ΠΣΠ υπό τις οδηγίες της 
επιτροπής καλής λειτουργίας πλοηγίδων ΠΣΠ και του 
αρμόδιου τμήματος Π.Υ. του ΥΝΑ. 

4. Μεριμνά και υποβάλει στη Διοίκηση του ΠΣΠ κατά¬ 
σταση για τον εφοδιασμό της Υπηρεσίας με αναλώσιμα 
υλικά -λιπαντικά και ανταλλακτικά προς χρήση των μη¬ 
χανών των πλοηγίδων και τηρεί το βιβλίο αναλωσίμων 
και ανταλλακτικών προσκομίζοντας αυτό για θεώρηση 
στον Υποδιοικητή. 

5. Επιθεωρεί τις μηχανές των πλοηγίδων σε συνερ¬ 
γασία με τους μηχανοδηγούς ελέγχοντας κάθε παρά¬ 
λειψη που θα διαπιστώσει, αναφέροντας σχετικά στη 
Διοίκηση. 

Αρθρο 21 

Μηχανοδηγοί Πλοηγίδων 

1. Οι μηχανοδηγοί μεριμνούν για την καλή λειτουργία 

συντήρηση και καθαριότητα των μηχανών των πλωτών 
μέσων του Π.Σ. υποχρεούμενοι να εκτελούν κατά κρίση 
του Υποδιοικητή και του Αρχιμηχανοδηγού κάθε εργα¬ 
σία συντήρησης ή επισκευής των μηχανών που μπορεί 
να γίνει με τα διατιθέμενα μέσα του Π.Σ. 

2. Οι μηχανοδηγοί υποχρεούνται να μεριμνούν, για 
τον εφοδιασμό των πλωτών μέσων με τα απαραίτητα 
καύσιμα, λιπαντικά και λοιπά αναλώσιμα υλικά, γενικά δε 
για τη διατήρηση της ετοιμότητας των πλωτών μέσων 
που να επιτρέπει την άμεση χρησιμοποίηση αυτών κατά 
τις ώρες της υπηρεσίας. 

3. Οι μηχανοδηγοί υποχρεούνται να αναφέρουν με 
εγγραφή στο βιβλίο κινήσεως πλοηγίδων κάθε ανά¬ 
γκη επισκευής της μηχανής της πλοηγίδος που διαπι¬ 
στώνουν, συνυπογράφουν δε το βιβλίο αυτό μετά του 
Κυβερνήτη βεβαιώνοντας και τις ποσότητες των ανα- 
λωθέντων κατά τη διάρκεια της Υπηρεσίας καυσίμων, 
λιπαντικών και λοιπών αναλωσίμων υλικών και να το 
υποβάλλουν στο Διοικητή Π.Σ. ή στον Αρχιμηχανοδηγό 
ή τον αντικαταστάτη του. 

4. Οι μηχανοδηγοί μετέχουν στις φυλακές σύμφωνα 
με τον καταρτιζόμενο σχετικά πίνακα ή εκτελούν ημε¬ 
ρήσια εργασία συντήρησης ή επισκευής των σκαφών 
και των μηχανών των πλωτών μέσων του Π.Σ.Π. κάθε 
φορά που ορίζεται από τον Υποδιοικητή υποβοηθώντας 
τον προϊστάμενο μηχανοδηγό. Ειδικότερα να τηρούνται 
από τους αρμόδιους μηχανοδηγούς πίνακες στοιχείων 
(καρτέλες) κατανάλωσης καυσίμων και λιπαντικών που 
θα ενημερώνονται εβδομαδιαίως. 

Άρθρο 22 

Ναύτες (Λεμβούχοι-Πρυμνοδέτες) 

1. Οι ναύτες εκτελούν υπηρεσία ναύτη στην πλοηγίδα, 
τις εργασίες πρυμνοδέτησης και αποπρυμνοδέτησης 
των πλοηγούμενων πλοίων, είναι υπεύθυνοι για την καλή 
συντήρηση, καθαριότητα και ευπρεπή εμφάνιση των 
πλωτών μέσων που χρησιμοποιούνται από αυτούς, επί 
πλέον δε εκτελούν κάθε σχετική με την ειδικότητά τους 
εργασία μέσα στον Π.Σ.Π. 

Οι ναύτες πλοηγίδων κατά τις εργασίες πρυμνοδέτη¬ 
σης και αποπρυμνοδέτησης των πλοηγούμενων πλοίων 
τελούν υπό τις διαταγές και την άμεση επίβλεψη και 
παρακολούθηση του Αρχιπλοηγεύοντος φυλακής. 

2. Οι ναύτες πλοηγίδων μετέχουν στις φυλακές ή 
εκτελούν εργασίες συντήρησης των πλωτών μέσων 
του Π.Σ.Π καθώς και των κτηριακών εγκαταστάσεων 
και του εξαρτισμού κάθε φορά που ορίζονται από τον 
Υποδιοικητή. 

ΜΕΡΟΣ Δ' 

ΓΕΝΙΚΕΣ ΔΙΑΤΑΞΕΙΣ 

Αρθρο 23 

1. Το προσωπικό που υπηρετεί στον ΠΣΠ πρέπει να 
συμμορφώνεται με τις γενικές διατάξεις ασφάλειας της 
χερσαίας ή θαλάσσιας περιοχής ευθύνης της αρμόδιας 
Ναυτικής Αρχής (ΝΔΑ). 

2. Η πλοήγηση Πολεμικού πλοίου ή άλλου Πολεμικού 
πλοίου οποιοσδήποτε Εθνικότητας του οποίου όμως 
η αποστολή είναι εθνικής σημασίας εκτελείται κατά 
προτεραιότητα και όπως η αρμόδια Ναυτική Αρχή κάθε 
φορά κρίνει. 


ΜΕΡΟΣ Ε' 

ΤΕΛΙΚΕΣ ΔΙΑΤΑΞΕΙΣ 

Αρθρο 24 

Ποινικό και Πειθαρχικό Δίκαιο 

1. Η εκ μέρους οποιουδήποτε εκ του προσωπικού του 
Π.Σ. παράλειψη τήρησης των προβλεπομένων στον 
παρόντα Κανονισμό υποχρεώσεων ή νομοθετικών ή 
διοικητικών διατάξεων που καθορίζουν ειδικές για το 
προσωπικό του Π.Σ. υποχρεώσεις, όπως και κάθε πρά¬ 
ξη αυτού που αντιβαίνει προς την επαγγελματική τιμή, 
αξιοπρέπεια και τις ηθικές και επαγγελματικές υποχρε¬ 
ώσεις και κυρίως η λήψη δώρου με οποιαδήποτε μορφή 
και για οποιοδήποτε λόγο τιμωρείται πειθαρχικώς κατά 
τις περί του Πειθαρχικού Δικαίου των μονίμων υπαλ¬ 
λήλων της ΠΎ. εκάστοτε ισχύουσες διατάξεις ως και 
κατά τις διατάξεις περί του Πειθαρχικού Δικαίου των 
υπαλλήλων του Δημοσίου και των Ν.Π.Δ.Δ. επιφυλασσό¬ 
μενης βεβαίως και της εφαρμογής των διατάξεων του 
Π.Κ. όταν συντρέχει περίπτωση. 

2. Με απόφαση του Συμβουλίου Πλοηγικής Υπηρεσίας 
εγκρινόμενη υπό του Υ.Ν.Α. καταλογίζονται υποχρεω¬ 
τικούς εις βάρος των υπεύθυνων Πλοηγών, Αρχιπλοη- 
γών ή Πλοηγού φυλακής τα τυχόν εξ’ αμελείας τους, 
διαφυγόντα εκ του Κεφαλαίου Πλοηγικής Υπηρεσίας 
πλοηγικά δικαιώματα. 

Αρθρο 25 

Συμπληρωματικές ρυθμίσεις 

1. Με διαταγές του Λιμενάρχη μπορούν να ρυθμίζονται 
συμπληρωματικά και μέσα στα γενικά πλαίσια αυτού 
του Κανονισμού, ειδικότερα καθήκοντα του προσωπικού 
και άλλες λεπτομέρειες σχετικές με τη διεξαγωγή της 
υπηρεσίας του Π.Σ.Π. για τις οποίες δεν προβλέπει ρητά 
η τροποποίηση του Κανονισμού αυτού. 

2. Η Λιμενική Αρχή αποφασίζει σε περίπτωση διαφο¬ 
ράς που ανακύπτει κατά την εφαρμογή του παρόντος 
Κανονισμού. 

Αρθρο 26 

Καταργούμενες διατάξεις 

Από την έναρξη ισχύος του παρόντος Κανονισμού 
καταργούνται οι με αριθ. 44001/3944/21-12-1979 ΥΑ «περί 
εγκρίσεως κανονισμού διεξαγωγής υπηρεσίας του ΠΣΠ» 
(ΦΕΚ 263 Β/1980), οι τροποποιήσεις αυτού καθώς και 
κάθε άλλη διάταξη που ρυθμίζει ή είναι σε αντίθεση με 
τις διατάξεις του παρόντος κανονισμού. 

Ορίζουμε ημερομηνία έναρξης ισχύος αυτού του κα¬ 
νονισμού από την ημερομηνία δημοσίευσής του στην 
Εφημερίδα της Κυβερνήσεως. 

Πειραιάς, 27 Οκτωβρίου 2014 

Ο Κεντρικός Λιμενάρχης 
Υποναύαρχος Λ.Σ. Γ. ΣΑΡΗΓΙΑΝΝΗΣ 

Η απόφαση αυτή, μαζί με τον κανονισμό, να δημοσι- 
ευθεί στην Εφημερίδα της Κυβερνήσεως. 

Πειραιάς, 27 Οκτωβρίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡνΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί·^) 


Ηλεκτρονική Διεύθυνση: ήίίρ://νννννν.βί.9τ - β-πιαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































